cyanic-selkie/wikianc huggingface dataset:
மலேசிய அரசியலமைப்பு 153-ஆவது பிரிவு
குறிப்புகள்
Terms used in Article 153 to categorise people ('Malays', 'natives') are defined in Article 160 of the Constitution of Malaysia. (English · Malay) and 161a (English · Malay). Perhaps unintuitively, only "a person who professes the religion of Islam" may be a 'Malay' (orang Melayu) in the sense of the constitution (for other contexts, see the article at Malays (ethnic group). This restriction, if not those about "conform[ing] to Malay custom" and "habitually speak[ing] the Malay language", would seem to affect many Orang Asli, a group defined in Article 160 but not mentioned in Article 153. The term bumiputera is neither used nor defined in the constitution.
மேலும் காண்க
பகுப்பு:மலேசியாவில் சட்டம் பகுப்பு:மலேசிய அரசியலமைப்பு பகுப்பு:மலேசியாவில் இனப் பாகுபாடு பகுப்பு:சரவாக்கில் அரசியல்
நிக்கல்(II) புரோமைடு
நிக்கல்(II)புரோமைடு (Nickel(II) bromide) என்பது NiBr2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐதரோபுரோமிக் அமிலத்தித்தினுடைய நிக்கல் உப்பான இச்சேர்மம் ஒரு வீரியம் குறைந்த ஆக்சிசன் ஒடுக்கியாகும். நிக்கல், நிக்கல்(II) ஆக்சைடு நிக்கல்(II) கார்பனேட்டு அல்லது நிக்கல்(II) ஐதராக்சைடு முதலான பொருட்களில் ஒன்றுடன் ஐதரோ புரோமிக் அமிலத்தைச் சேர்த்து வினைப்படுத்தினால் நிக்கல்(II)புரோமைடைத் தயாரிக்க முடியும். நிக்கலுடன் புரோமினைச் சேர்த்து வினைப்படுத்துவதாலும் இதைத் தயாரிக்கலாம
மற்ற நிக்கல் சேர்மங்களைப் போல நிக்கல்(II)புரோமைடும் நச்சுத் தன்மை வாய்ந்ததாகும். இச்சேர்மம் ஒரு புற்று நோயாக்கியாகவும் இருக்கலாம் என்று சந்தேகிக்கப்படுகிறது. தோலில் படும்பொழுது தோல் வியாதிகளை ஏற்படுத்தக்கூடிய சேர்மமாக இருக்கிறது. புரோமைடு அயனியும் ஒரு மிதமான நச்சுத்தன்மை மிக்கதாகும்.
மேற்கோள்கள்
பகுப்பு:நிக்கல் சேர்மங்கள் பகுப்பு:புரோமைடுகள் பகுப்பு:உலோக ஆலைடுகள்
பாசிட்ரான்
பாசிட்ரான் (Positron) என்பது எலக்ட்ரானுக்கு சக எதிராக உள்ள எதிர் துகள் அல்லது எதிர் பொருள் ஆகும். இதன் மின்னேற்றம் + 1 e. பாசிட்ரான் எலக்ட்ரானைப் போன்ற அதே நிறையைக் கொண்டது. எலக்ட்ரானும் பாசிட்ரானும் மோதும் போது நிர்மூலமாகிறது. இம்மோதல் குறைந்த ஆற்றலில் நடைபெற்றால் இரண்டு அல்லது அதற்கு மேற்பட்ட காமா கதிர் போட்டான்கள் உருவாகும். பாசிட்ரான்கள் கதிரியக்கச் சிதைவில் பாசிட்ரான் உமிழ்வு மூலம் உருவாகின்றன. முதன் முதலில் டிமிட்ரி ஸ்கோபெல்சின் 1928 ம் ஆண்டு பாசிட்ரானை கண்டார். 1932ம் ஆண்டு கார்ல் டேவிட் ஆண்டர்சன் பாசிட்ரானைக் கண்டுபிடித்து 1936 இல் அதற்காக இயற்பியலுக்கான நோபல் பரிசும் பெற்றார்.
இயற்கை உற்பத்தி
இயற்கையாகவே உள்ள பொட்டாசியம் - 40 போன்ற கதிரியக்க ஐசோடோப்புகளின் பீட்டா சிதைவின் மூலம் பாசிட்ரான்கள் இயற்கையாகவே உற்பத்தி ஆகிறது. காஸ்மிக் கதிர்கள் மூலமாகவும் உருவாகின்றன.
செயற்கை உற்பத்தி
கலிபோர்னியாவில் லாரன்ஸ் லிவர்மோர் தேசிய ஆய்வகத்தில் சிறிய அளவிலான அதிக அடர் கொண்ட லேசரை 1 மி.மீ தடிமன் தங்கத்தில் செலுத்தி 100 பில்லியன் பாசிட்ரான்களை உருவாக்கி உள்ளனர்.
பயன்கள்
பாசிட்ரான் அணிகிலேஷன் ஸ்பெக்ட்ரோஸ்கோபி (positron annihilation spectroscopy -PAS) என்னும் கருவி திடப்பொருள்களின் குறைபாடுகள், அடர்த்தி வேறுபாடு, வெற்றிடம் மேலும் பலவற்றை ஆராய உதவி செய்கிறது.
மேற்கோள்கள்
பகுப்பு:அடிப்படை அணுத்துகள்கள்
கொல்லம் இராமேசுவரம் மகாதேவர் கோயில்
கொல்லம் இராமேசுவரம் மகாதேவர் கோயில் (Kollam Rameswaram Mahadeva Temple) என்பது கேரளத்தின், கொல்லம் மாவட்டத்தில், கொல்லம் நகரத்தில் அமைந்துள்ள ஒரு கோயிலாகும். இந்தக் கோயிலின் முதன்மை தெய்வம் மேற்கு நோக்கி எதிர்கொள்ளும் ராமேஸ்வரர் ஆவார். இந்த கொல்லம் ராமேஸ்வரம் மகாதேவர் கோவிலானது கேரளத்தின் 108 சிவன் கோவில்களில் ஒன்று என்று நம்பப்படுகிறது. சிவனுக்கு அர்ப்பணிக்கப்பட்ட இந்தக் கோயிலானது பரசுராமரால் நிறுவப்பட்டது என்று கருதப்படுகிறது. இது 108 சிவாலய சேத்திரங்களில் உள்ள இரண்டு இராமேஸ்வரம் கோவில்களில் ஒன்றாகும். அமரவில இராமேஸ்வரம் மகாதேவர் கோயில் என்பது இன்னொரு இராமேஸ்வரம் கோயிலாகும். திருவனந்தபுரம் மாவட்டத்தில் அமரவில என்ற கிராமத்தில் இந்த கோயில் அமைந்துள்ளது.
கல்வெட்டுகள்
இராமேஸ்வரம் கோயிலின் முற்றத்தில் அமைக்கப்பட்ட ஒரு தூணில் 12 ஆம் நூற்றாண்டின் சேர மன்னரான இராம குலசேகரனின் அரசாணை உள்ளது.
தடுப்பாட்ட வீரர் (காற்பந்துச் சங்கம்)
காற்பந்துச் சங்கம் விளையாட்டின் விதிகளின் படி தடுப்பாட்ட வீரர் என்பவர் எதிரணியினரின் தாக்குதல் ஆட்டத்தை தடுத்து தங்களுது கோல் எல்லைக்குள் நுழையாதபடி பாதுகாப்பதே முக்கிய பணியாகும். தடுப்பாட்ட வீரர் பின்வரும் நான்கு நிலைகளில் விளையாடுவார்கள். மையக்கோட்டிற்குப் பின், மையபின்னுக்கும் அப்பாற் (லிபரோ), முழு-பின்புறம் மற்றும் இறக்கை-பின்புறம் ஆகிய நிலைகளாகும்.
மேற்கோள்கள்
பகுப்பு:காற்பந்தாட்டம்
இஸ்லாமாபாத் உயிரியல் பூங்கா
இசுலாமாபாத் உயிரியல் பூங்கா (Islamabad Zoo) முன்பு மார்கசார் உயிரியல் பூங்கா என்று அழைக்கப்பட்டது. 82 ஏக்கர் (33 ஹெக்டேர்) பரப்பளவு கொண்ட இது பாக்கித்தானின் இசுலாமாபாத் தலைநகர் பிராந்தியத்தில் அமைந்துள்ளது. இது 1978 இல் திறக்கப்பட்டது. இது பாக்கித்தானின் மூலதன மேம்பாட்டு ஆணையத்தின் நிர்வாகத்தின் கீழ் உள்ளது.
வரலாறு
இது சிறுத்தைகள், புள்ளிமான் மற்றும் பிராந்தியத்தில் காணப்படும் இந்திய சிறுமான்களுக்கான அடைக்கலமாக 1978 இல் தொடங்கப்பட்டது. மார்கல்லா மலைகளின் அடிவாரத்தில் இது அமைந்துள்ளது. இது விரைவில் பிரபலமடைந்து சப்பானிய தோட்டத்தின் ஒரு பகுதியாக மாறியது. பின்னர் ஒரு பறவை கூண்டு கட்டப்பட்டது. இதை ஒரு பொழுதுபோக்கு பகுதியாகவும், வனவிலங்கு சரணாலயமாகவும் மேம்படுத்தவும் விரிவாக்கவும் 2008 ஆகத்து மாதத்தில் 1407.8 மில்லியன் பாக்கித்தானிய ரூபாய் திட்டத்தின் மதிப்பீட்டில் மூலதன மேம்பாட்டு ஆணையம் ஒரு திட்டத்தை வகுத்தது. பிப்ரவரி 2019 நிலவரப்படி, இதை சிறப்பாக நிர்வகிப்பதற்கும் விலங்குகளை பராமரிப்பதற்கும் இசுலாமாபாத் வனவிலங்கு மேலாண்மை வாரியத்திடம் கட்டுப்பாட்டை ஒப்படைக்குமாறு அரசாங்கத்திடம் கோரியுள்ளதாக காலநிலை மாற்றத்துறை அமைச்சர் சர்தாஜ் குல் செனட் குழுவிடம் தெரிவித்தார்.
விமர்சனங்கள்
செப்டம்பர் 2016 அன்று, காவன் என்ற 32 வயதான ஆசிய யானை, கடந்த இரண்டு தசாப்தங்களாக சங்கிலியால் பிணைக்கப்பட்டதால் மனநலம் பாதிக்கப்பட்டது. இது சர்வதேச கவனத்தை ஈர்த்தது. மேலும் சமூக ஊடகங்களில் #SaveKavaan ஹேஸ்டேக் இருந்தது. இதன் விளைவாக மிருகக்காட்சிசாலை கவானை தனது தாய்நாடான கம்போடியாவிற்கு அனுப்ப முடிவு செய்தது. ஆனால் காவன் இன்னும் அங்கேயே இருந்து துன்பப்படுகிறது. சூலை 2017 இல், சிங்கத்தின் பாலுக்கு பதிலாக வெல்மிஞ்ச் பாலை அதை வள்ப்பவர்கள் அதிக அளவில் அருந்த வழங்கியதால் நான்கு சிங்க குட்டிகள் இறந்தன. பின்னர் 2017 ஆம் ஆண்டில், இதன் ஊழியர்களின் அலட்சியம் காரணமாக ஒரு ஆண் தீக்கோழி இறந்தது. ஆகத்து 2018 இல், இதன் விரிவாக்கத்தில் ஆறு மான்கள் ஓநாய் மூலம் அனுப்பப்பட்டன. மிருகக்காட்சிசாலையில் மோசமான தரம், அவை வைக்கப்பட்டுள்ள சிறிய கூண்டுகள் ஆகியவற்றால் அதன் உடல்நிலை சரியில்லை என்றும் விமர்சிக்கப்பட்டுள்ளது.
இங்கிருந்து காவனை விடுவிக்கக் கோரி 2016 ஆம் ஆண்டு முதல் பிரபல பாப் பாடகர் செர் நான்கு ஆண்டு கால பிரச்சாரத்தைத் தொடர்ந்து யானை காவன் உடனடியாக வேறு சரணாலயத்திற்கு மாற்றப்பட வேண்டும் என்று இஸ்லாமாபாத் உயர் நீதிமன்றம் உத்தரவிட்டது.
விலங்கு பட்டியல்
thumb| மிருகக்காட்சிசாலையில் சமவெளி வரிக்குதிரைகள்
இங்கு காணப்படும் உயிரினங்கள்
பாலூட்டிகள்
இரட்டைப்படைக் குளம்பி
ஒற்றைப்படைக் குளம்பி
முதனிகள்
யானை வகைகள்
வெளி இணைப்புகள்
பகுப்பு:Coordinates on Wikidata பகுப்பு:பாக்கித்தான்
அ. ர. அஞ்சான் உம்மா
அப்துல் ரகுமான் அஞ்சான் உம்மா (Abdul Rahman Anjan Umma, பிறப்பு: 6 செப்டம்பர், 1955) என்பவர் இலங்கை அரசியல்வாதியும், ஆசிரியையும் ஆவார். இவர் 2004 ஆம் ஆண்டு ஐக்கிய மக்கள் சுதந்திரக் கூட்டணி சார்பில் கம்பகா மாவட்டத்தில் போட்டியிட்டு, இலங்கை நாடாளுமன்றத்திற்குத் தேர்ந்தெடுக்கப்பட்டார். பின்னர் 2008 ஆம் ஆண்டு சூன் மாதம் அக்கட்சியில் இருந்து விலகி, மக்கள் விடுதலை முன்னணியில் இணைந்தார். பிறகு சிறிது காலம் சுயேட்சை நாடாளுமன்ற உறுப்பினராக இருந்து, தேசிய சுதந்திர முன்னணியில் சேர்ந்தார். பின்பு 31 அக்டோபர் 2012 ஆம் ஆண்டு, அப்போதைய எதிர்கட்சியான ஐக்கிய தேசிய கட்சியில் உறுப்பினரானார்.
மேற்கோள்கள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:மக்கள் விடுதலை முன்னணி அரசியல்வாதிகள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள் பகுப்பு:இலங்கைப் பெண் அரசியல்வாதிகள் பகுப்பு:கம்பகா மாவட்ட நபர்கள் பகுப்பு:இலங்கை முசுலிம் அரசியல்வாதிகள்
மாண்டவி, குஜராத்
மாண்டவி (Mandvi), இந்தியாவின் குஜராத் மாநிலத்தின் கட்ச் மாவட்டத்தில் உள்ள நகராட்சி மன்றத்துடன் கூடிய துறைமுக நகரம் ஆகும். இந்நகரம் 450 ஆண்டு கால பழமையான சிறு கப்பல் கட்டும் துறை கொண்டுள்ளது. 2001 குஜராத் நிலநடுக்கத்தின் போது மாண்டவி நகரம் பெரும் அழிவுகளைச் சந்தித்தது.
அமைவிடம்
துறைமுக நகரமான மாண்டவி 22.81°N, 69.36°W ருக்மாவதி ஆற்றின் கரையில், கட்ச் வளைகுடாவில், கட்ச் மாவட்டத்தில் அமைந்துள்ளது. மாண்டவி நகரம் மாவட்டத் தலைமையிடமான புஜ் நகரத்தின் தெற்கில் 56 கிமீ தொலைவிலும், அகமதாபாத் நகரத்திலிருந்து 446 கிமீ தொலைவிலும்  அமைந்துள்ளது.
கோட்டை
மாண்டவி கோட்டை கிபி 1549ல் கட்ச் இராச்சியத்தின் மன்னர் ராவ்சிறீ பார்மால்ஜியால் கட்டப்பட்டது. எட்டு கிலோ மீட்டர் நீளமும்; 2.7 மீட்டர் அகலமும் கொண்ட இக்கோட்டையில் ஐந்து கதவுகளும், மூன்று சன்னல்களும் கொண்டது. 2001ல் இக்கோட்டையின் இரண்டு நிலைகளும், நான்கு கதவுகள் தவிர பிற பகுதிகள் இடிக்கப்பட்டது.
வரலாறு
கட்ச் இராச்சியத்தின் மன்னர் முதலாம் கேங்கர்ஜி கிபி 1580ல் மாண்டவி நகரத்தை, ஆணி மாண்டவ்யர் எனும் முனிவரின் பெயரால் நிறுவினார்.
2011 மக்கள் தொகை கணக்கெடுப்பு
2011ம் ஆண்டின் மக்கள் தொகை கணக்கெடுப்பின் படி, மாண்டவி நகரத்தின் மொத்த மக்கள் தொகை 51,376 ஆகும். அதில் ஆண்கள் 26,075 ஆகவும்;   பெண்கள்  25,301 ஆகவும் உள்ளனர். பாலின விகிதம் ஆயிரம் ஆண்களுக்கு 970 வீதம் உள்ளனர். ஆறு வயதிற்குட்பட்டவர்கள் 6181 ஆக உள்ளனர். எழுத்தறிவு 80.38% ஆக உள்ளது. மாண்டவி நகரத்தில் 10,346 வீடுகள் உள்ளது.
சமயம்
மாண்டவி நகரத்தில் இந்துக்கள் 59.82%, இசுலாமியர்கள் 36.69%, சமணர்கள் 3.09%, மற்றவர்கள் 0.40% ஆக உள்ளனர்.
தொழில்கள்
மீன் பிடித்தல், சிறு கப்பல்கள் கட்டுதல், பருத்தி பயிரிடுதல், உணவு எண்ணெய் உற்பத்தி போன்ற சிறு தொழில்கள் மாண்டவி நகரத்தின் முக்கியத் தொழில்களாகும்.
வெளி இணைப்புகள்
பகுப்பு:கட்சு மாவட்டம் பகுப்பு:குஜராத் மாநிலத்திலுள்ள ஊர்களும் நகரங்களும்
எம். கே. எம். அப்துல் சலாம்
'''எம். கே. எம். அப்துல் சலாம்''' (M. K. M. Abdul Salam) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.
பிறப்பு
இவர் திருச்சியில் உள்ள பாலக்கரையில், பிப்ரவரி 26, 1921 ஆம் ஆண்டு எம். கே. முகம்மது இப்ராகிம் என்பவருக்கு மகனாக பிறந்தார்.
கல்வி
இவர் புனித சூசையப்பர் கல்லூரியில் கல்வி பயின்றார்.
குடும்பம்
ஈ.ஏ.ஜி. ஹபிபுன்னிசா பேகம் என்ற மனைவியும், இரண்டு மகள்களும், ஒரு மகனும் உள்ளனர்.
மேற்கோள்கள்
பகுப்பு:தமிழக அரசியல்வாதிகள் பகுப்பு:2ஆவது மக்களவை உறுப்பினர்கள் பகுப்பு:திருச்சி மாவட்ட நபர்கள் பகுப்பு:இந்திய முஸ்லிம்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
சுமாத்திரா காண்டாமிருகம்
சுமாத்திரா காண்டாமிருகம் (Sumatran rhinoceros) ஆசிய இரண்டு கொம்பு காண்டாமிருகம் மற்றும் மயிரடர்ந்த காண்டாமிருகம் ஆகிய பெயர்களில் அழைக்கப்படுகிறது. ரெய்னோசெரடியி குடும்பத்திலேய மிகவும் அரிதான உறுப்பினர் எனலாம்(தற்போது கடுமையான ஆபத்தான அழியும் நிலையில் உள்ள விலங்கு). தற்போது நடைமுறையில் டைசோரனஸ் பேரினத்தில் உள்ள ஒரே உயிரினம் இவ்விலங்கே ஆகும்.
= தோற்றம் மற்றும் சிறப்பு = சுமாத்திரா காண்டாமிருகமே இவ்வுலகில் மிகச்சிறிய காண்டாமிருகம் ஆகும். இதன் பாதம் முதல் தோள் வரையிலுள்ள உயரம் மட்டுமே 112செ.மீ முதல் 145செ.மீ ஆகும். இவ்விலங்கின் தலை மற்றும் உடம்பின் நீளம் 2.36மீ-3.18மீ மற்றும் வாலின் நீளம் 35-70செ.மீ ஆகும். சுமாத்திராகாண்டாமிருகத்தின் இதுவரை கணக்கெடுக்கப்பட்ட அதிக எடை 500கிலோ முதல் 1000கிலோ வரை. இவ்விலங்கின் மேற்மயிர் படலமானது சிவப்பு மற்றும் பழுப்பு நிறக்கலவையில் இருக்கும். இதன் கொம்புகள் சாம்பல் மற்றும் கருப்பு நிறத்தில் இருக்கும். ஆண் காண்டாமிருகங்களுக்கு பெண் காண்டாமிருங்களை விட நீண்ட கொம்புகள் இருக்கும். சுமாத்திரா காண்டாமிருகங்கள் அடர்ந்த இரண்டு தோல் மடிப்புகளைக் கொண்டுள்ளது. இம்மிருகங்களின் கழுத்துப் பகுதியில் மட்டும் சிறிய மற்றும் அடர்த்திக் குறைவான தோல் மடிப்பைக் கொண்டுள்ளது. இதன் தோல் மட்டும் 10மி.மீ -16மி.மீ அடர்த்தியானது. காடுகளில் வாழும் விலங்குகளுக்கு மட்டும் தோலிலடியிலான கொழுப்பு இருக்காது. இவற்றின் முடி மிருகத்திற்கு மிருகம் வேறுபடும். மற்றும் ஒரு துண்டு போன்ற நீளமான முடி அமைப்பு இதன் காதுகளின் மேல் உள்ளது. அனைத்து காண்டாமிருகங்களைப் போலவே இவற்றிற்கும் கண்பார்வை மிகவும் குறைவு. இவற்றால் சரிவாக உள்ள பகுதிகளில் சுலபமாக நடக்க முடியும்.
= வாழ்வியல் மற்றும் வரலாறு = சுமாத்திரா காண்டாமிருகங்களின் முன்னோர்கள் மழைக்காடுகளிலும் சதுப்புநிலங்களிலும் பனி மூட்டமாய் காணப்படும் காடுகளிலும் வாழ்ந்தன. இவை இந்தியா, பூட்டான், பங்களாதேஸ், மியான்மர், தாய்லாந்து, மலேசியா மற்றும் சீனா ஆகிய நாடுகளில் வாழ்ந்திருக்கலாம் என்று கூறப்படுகிறது. இவ்விலங்குகள் பொதுவாக தனிமையிலேயே வாழும். இனப்பெருக்கத்துக்காகவும் குட்டிகளை வளர்பதற்காகவும் மட்டும் ஒன்றாக வாழும். பழங்களும் சிறுக்கிளைகளுமே இதன் உணவு. இவை இதன் குரலுக்காகவும் பிரபலமாய் பார்க்கப்படுகிறது. புலிகளும் காட்டுநாய்கள்தான் இவற்றின் வேட்டையாடிகள் ஆகும். ஆண் மிருகங்களின் சராகசரி எல்லைப்பரப்பு 500கி.மீ ஆகும்.இவைகள் தினமும் 50கிலோ எடையுள்ள உணவை உட்கொள்ளும். இவை சுமார் 30 வகையான செடிகளை உண்ணுகிறது. இவற்றின் உடலுறவு முறை கறுப்பு காண்டாமிருகத்தின் உடலுறவு முறையை ஒத்ததாக இருக்கும். இவ்விலங்கின் அழிவிற்கு காரணமே "எண்ணெய்த் தயாரிப்பு நிறுவனங்கள், விவசாயிகள், மக்களிடம் இருக்கும் மூட நம்பிக்கைகள், நோய்கள் மற்றும் சட்டவிரோதமாக விலங்குகளைக் கடத்துதல்" போன்றன ஆகும். தற்போது இவை மலேசியா, இந்தோனேசியா மற்றும் ஆசிய கண்டத்தில் இருக்கும் வேறு சில நாடுகளில் மட்டுமே காணப்படுகிறது.
மேற்கோள்கள்
பகுப்பு:காண்டாமிருகங்கள்
மான்கள் மறுவாழ்வு மையம், கொல்லம்
இந்த மான்கள் மறுவாழ்வு மையமானது காட்டை ஒட்டி உள்ளது. இங்கு கேளையாடுகள், புள்ளிமான்கள் போன்ற மானினங்கள் பாதுகாக்கப்படுகின்றன. இங்கு இந்த மான்களுக்கு தேவையான தீவனம், மருத்துவ பராமரிப்பு போன்றவற்றை அளித்து, இவை இயறைகையான அமைப்பில் உலவ ஏற்பாடு செய்யபட்டுள்ளது. இங்கு பார்வையாளர்களுக்கு அனுமதி உண்டு. மேலும் மர உச்சிகளில் அமைக்கபட்ட வீடுகளில் இருந்தும் மான்களையும், காட்டின் அழகையும் காண்டு இரசிக்க இயலும். இந்த இடமானது ஃபெலிசிடேசன் செண்டரில் இருந்து இரண்டு கிலோமீட்டர் தொலைவில் இமைந்துள்ளது.
குறிப்புகள்
பகுப்பு:கொல்லம் மாவட்டத்திலுள்ள சுற்றுலாத் தலங்கள்
கலாசா துர் அருங்காட்சியகம்
கலசா துர் அருங்காட்சியகம் (Kalasha Dur Museum) பாம்புரேட் அருங்காட்சியகம்  என்றும் அழைக்கப்படும் இதுபாக்கித்தானின் கைபர் பக்துன்க்வா மாகாணத்தில், சித்ரால் மாவட்டத்தில் அமைந்துள்ளது. இதன் கட்டுமானப் பணிகள் 2001 இல் தொடங்கி 2005 இல் நிறைவடைந்தன. கலாசா மக்களின் பாரம்பரியம் மற்றும் பரந்த இந்து குஷ் பகுதியின் மரபுகள் ஆகியவற்றிலிருந்து இனரீதியான ஆர்வமுள்ள சுமார் 1300 பொருள்கள் காட்சிக்கு வைக்கப்பட்டுள்ளன.
வரலாறு
பம்புரேட் பள்ளத்தாக்கு அருங்காட்சியகம், கலாசா துர் (கலாசா மக்களின் வீடு அல்லது கலாசாவுக்கான கலாச்சார மையம்) என்றும் அழைக்கப்படுகிறது. கலாசா துர் என்பது சேகரிக்கப்பட்ட ஏராளமான பொருட்களைக் காண்பிக்கக்கூடிய இடமாகும். இவற்றில் பெரும்பாலானவை கிரேக்கத்தை தளமாகக் கொண்ட "கிரேக்கத் தன்னார்வலர்கள்" என்று அழைக்கப்படும் தன்னார்வ தொண்டு நிறுவனத்தின் (அரசு சாரா அமைப்பு) உறுப்பினர்களால் சேகரிக்கப்பட்டன. அவர்கள் 1995 முதல் கலாசா துர் பள்ளத்தாக்குகளில் பணிபுரிந்து வந்தனர்.
இனவியல் சேகரிப்பு
இதன் கட்டிடம் இரண்டு தளங்களைக் கொண்டது; தரை தளத்தில் கலாசா கலாச்சாரத்தின் இனவியல் சேகரிப்பு மற்றும் பரந்த இந்து குஷ் பகுதியைச் சார்ந்த பொருட்கள் உள்ளது. மற்றொரு தளத்தில் பள்ளத்தாக்கில் எழுதப்பட்ட புத்தகங்களின் நூலகத்துடன் கலாசா கலாச்சார பள்ளி உள்ளது. மேலும் உள்ளூர் கைவினைப்பொருட்களின் தொழில்முறை பயிற்சிக்கான ஒரு மண்டபமும் உள்ளது. "கிரேக்கத் தன்னார்வல" உறுப்பினர்கள் அருங்காட்சியகத்தில் காட்சிக்கு வைக்கப்பட்டிருக்கும் பெரும்பாலான சேகரிப்புகளுக்கு பொறுப்பாளிகள் ஆவர். பாரம்பரிய பொருட்களை வாங்குவதற்காக அல்லது நவீன பொருட்களுடன் பரிமாறிக்கொள்ளும் நோக்கில் இவர்கள் கலாசா பள்ளத்தாக்குகளுக்கு வருவார்கள். "கிரேக்க தன்னார்வலர்களின்" உறுப்பினர்கள் புதிய கலாசா தலைமுறை தங்கள் முன்னோர்களின் பாரம்பரிய பொருட்களை ஒருபோதும் பார்க்க இயலாமல் போய்விடக்கூடாது என்றக் காரணத்தால், இவர்கள் பொருட்கள், உடைகள் மற்றும் பிற வழக்கமான பொருட்களை வாங்கத் தொடங்கினர். இவர்களின் முதல் நோக்கம் இந்த பொருள்கள் அனைத்தையும் ஒரு இன அருங்காட்சியகத்தில் காட்சிப்படுத்துவதாகும். எனவே எதிர்கால தலைமுறையினர் தங்கள் முன்னோர்களின் வாழ்க்கையைப் பற்றி அறிந்து கொள்ள முடியும். பின்னர், அருங்காட்சியகம் கட்டப்பட்டபோது சேகரிக்கப்பட்ட பொருட்களின் எண்ணிக்கை அதிகரிக்கத் தொடங்கியது. கலாசா மக்கள் மற்றும் கலாசா பள்ளத்தாக்குகளில் வசிப்பவர்கள் தங்கள் அருங்காட்சியகத்திற்கு வழங்கிய பல பொருட்கள் எண்ணிக்கையை அதிகரித்துள்ளன. இந்து குஷின் குடியேற்றங்களை விட்டு வெளியேறிய பாரம்பரிய பாத்திரங்கள் மற்றும் பிற பொருட்களையும் இந்த அருங்காட்சியகம் பெசாவர் மற்றும் சித்ராலின் பழங்கால கடைகளிலிருந்து வாங்கியது.
வெளி இணைப்புகள்
பகுப்பு:பாக்கித்தான்
திகம்பர சமணக் கோயில்
திகம்பர சமணக் கோயில் (Shri Digambar Jain Lal Mandir) (श्री दिगंबर जैन लाल मंदिर ), சமண சமயத்தின் 23வது தீர்த்தங்கரரான பார்சுவநாதருக்கு அர்பணிக்கப்பட்டது. இந்தியாவின் தலைநகரமான பழைய தில்லியின் சாந்தினி சௌக் பகுதியில், செங்கோட்டைக்கு எதிரில் அமைந்துள்ளது.
இக்கோயில் செந்நிற மணற்கல்லால் 1658ம் ஆண்டில் நிறுவப்பட்டது.
வரலாறு
முகாலயப் பேரரசர் சாசகான் ஆட்சியின் போது (1628–1658) செங்கோட்டை, சாந்தினி சவுக் பகுதிகளுடன் பழைய தில்லி நகரம் நிறுவப்பட்ட போது, சமண சமய வணிகர்களை அழைத்து தில்லி நகரப் பகுதிகளில் வணிகம் செய்ய கேட்டுக் கொண்டார். சமணர்கள் இப்பகுதியில் சிறு கோயில் கட்டி, பார்சுவநாருக்கு அர்ப்பணித்தனர். 1800 - 1807ல் பிரித்தானிய இந்தியா அரசில் அதிகாரியாக இருந்த இராஜா ஹர்சுக் இராய் என்பவர், பழைய கோயிலை சீரமைத்து, கோபுரங்களுடன் புதிய கோயிலை நிறுவினார்.
இச்சமணர் கோயிலுக்கு அருகில் உள்ள கௌரி சங்கர் கோயிலை, மராத்தியப் பேரரசின் தில்லி ஆளுநராக இருந்த சிந்தியா குல அப்பா கங்காதரர் என்பவர் 1761ல் கட்டினார்.
கோயில் வளாகம்
மூலவர் பார்சுவநாதருடன் மகாவீரர், ரிசபநாதர் போன்ற தீர்த்தங்கரர்களின் சன்னதிகள் உள்ளது. இக்கோயிலின் பின்புறத்தில் பறவைகளுக்கான மருத்துவ மனை உள்ளது.
இக்கோயில் வளாகத்தில் 1957ல் நிறுவப்பட்ட பறவைகள் மருத்துவ மனையில் ஆண்டிற்கு 15,000 பறவைகளுக்கு மருத்துவம் பார்க்கப்படுகிறது.
இதனையும் காண்க
பகுப்பு:சைனம் பகுப்பு:சமணம் பகுப்பு:சமணக் கோயில்கள் பகுப்பு:இந்தியக் கோயில்கள் பகுப்பு:தில்லியில் உள்ள கட்டிடங்கள்
வின்னித்சியா
வின்னித்சியா (Vinnytsia) உக்ரைன் நாட்டின் மத்திய மேற்கில் அமைந்த வின்னிட்சியா மாகாணத்தின் தலைநகரமும், வின்னிட்சியா மாவட்டம் மற்றும் வின்னிட்சியா நகர் மாவட்டத்தின் தலைமையிடமும் மாநகராட்சியும் ஆகும். இது தெற்கு பக் ஆற்றின் கரையில் உள்ளது. 2021-ஆம் ஆண்டில் இந்நகரத்தின் மொத்த மக்கள் தொகை 3,70,601 ஆகும்.
பொருளாதாரம்
வின்னிட்சியா நகரத்தில் பெரிய அளவிலான மிட்டாய் தொழிற்சாலையும், வைரங்களை பட்டைத் தீட்டும் தொழிற்சாலையும் உள்ளது. மேலும் கைத்துப்பாக்கித் தொழிற்சாலையும் உள்ளது. வின்னிட்சியா நகரத்திற்கு வெளியில் உக்ரேனின் விமானப் படைத்தளம் மற்றும் பன்னாட்டு வானூர்தி நிலையம் உள்ளது.
வான் வழி
வின்னிட்சியா பன்னாட்டு வானூர்தி நிலையம் இந்நகரத்திற்கு அருகில் உள்ளது.
தொடருந்து நிலையம்
வின்னிட்சியா தொடருந்து நிலையம் மேற்கு உக்ரைன் நகரங்களான கீவ், லிவீவ், தெற்கு ஒடேசா இணைப்பதுடன், வெளிநாடுகளான உருசியா நாட்டின் மாஸ்கோ, பெலரஸ் நாட்டின் மின்ஸ்க், பல்கேரியா நாட்டின் சோபியா, மால்டோவா நாட்டின் சிசினௌ, ஸ்லோவேனியா நாட்டின் பிராதிஸ்லாவா, செர்பியா நாட்டின் பெல்கிரேடு மற்றும் அங்கேரி நாட்டின் புடாபெஸ்ட், போலந்து நாட்டின் வார்சா நகரங்களை இணைக்கும் இருப்புப் பாதைகள் உள்ளது.
உள்ளூர் போக்குவரத்து
உள்ளுர் போக்குவரத்திற்கு மின்சாரப் பேருந்துகள் மற்றும் பேருந்துகள் உள்ளது.
2022 உக்ரைன் மீதான உருசியாவின் படையெடுப்பு
உக்ரைன் மீதான உருசியாவின் படையெடுப்பின் எட்டாம் நாளன்று, வின்னிட்சியா நகரத்தின் பயணிகள் பன்னாட்டு வானூர்தி நிலையத்தை உருசியத் துருப்புகள் தாக்கி அழித்து விட்டதாக உக்ரைன் அதிபர் தெரிவித்தார்..
தட்ப வெப்பம்
வின்னிட்சியா நகரத்தில் குளிர்காலத்தில் டிசம்பர், சனவரி மற்றும் பிப்ரவரி மாதங்களில் மட்டும் 11.6 முதல் 17  பாகை செல்சியஸ்  வெப்பம் இருக்கும். பிற மாதங்களில் வெப்பம் 22 முதல் 38 பாகை செல்சியஸ் இருக்கும்.
வெளி இணைப்புகள்
பகுப்பு:உக்ரைனிய நகரங்கள்
ஜோர்ஹாட்
ஜோர்ஹாட் (Jorhat) (pron: ˈʤɔ:(r)ˌhɑ:t) இந்தியாவின் அசாம் மாநிலத்தின் பண்பாட்டுத் தலைமையிட என கருதப்படுகிறது. மேலும் ஜோர்ஹாட் மாவட்டத்தின் நிர்வாகத் தலைமையிட நகரம் ஆகும்.
புவியியல்
ஜோர்ஹாட் நகரம் 26.75°N, 94.22°W மேல் அசாம் பகுதியில் 116 மீட்டர் உயரத்தில் அமைந்துள்ளது. இம்மாவட்டத்தின் வடக்கில் பிரம்மபுத்திரா ஆறு பாய்கிறது.
9 கிமீ பரப்பளவு கொண்ட ஜோர்ஹாட் நகராட்சி மன்றம் 31 உறுப்பினர்களைக் கொண்டது. >
மக்கள் தொகையியல்
2011ம் ஆண்டின் மக்கள் தொகை கணக்கெடுப்பின் படி ஜோர்ஹாட் நகரத்தின் மொத்த மக்கள் தொகை 1,53,889 ஆகும். அதில் ஆண்கள் 79,574; பெண்கள் 74315 ஆக உள்ளனர். மக்கள் தொகையில் எழுத்தறிவு பெற்றவர்கள் 125,144 (89.42%) ஆக உள்ளனர். பாலினவிகிதம் ஆயிரம் ஆண்களுகு 934 வீதம் உள்ளனர்.
வரலாறு
அசாமிய மொழியில் ஜோர்ஹாட் என்பதற்கு இரட்டை சந்தைகள் என்று பொருள். போக்தோய் ஆற்றின் இரு கரையிலும் இருந்த மச்சார்ஹாட் மற்றும் சௌக்கிஹாட்  எனும் இரண்டு சந்தைகளால் இந்நகரத்திற்கு ஜோர்ஹாட் எனும் பெயராயிற்று. கிபி 18ம் நூற்றாண்டில் ஜோர்ஹாட் நகரம் அகோம் பேரரசின் இறுதித் தலைநகராக விளங்கியது. 1826ல் நடைபெற்ற முதல் முதல் ஆங்கிலேய - பர்மியப் போரில், பர்மாவை வீழ்த்திய பிரித்தானிய இந்தியாப் படைகள், ஜோர்ஹாட் நகரம் உள்ளிட்ட தற்கால அசாம், மணிப்பூர் மற்றும் அரக்கான் மலைகளைப் பகுதிகளை பிரித்தானிய இந்தியாவுடன் இணைத்துக் கொண்டது. 1885ல் ஜோர்ஹாட் நகரத்தில் குற்றகலப் பாதை அமைக்கப்பட்டு தொடருந்துகள் ஓடியது.
வானூர்தி நிலையம்
ஜோர்ஹாட் வானூர்தி நிலையம், ஜோர்ஹாட் நகரத்திலிருந்து 9 கிமீ தொலைவில் உள்ளது. இங்கிருந்து கொல்கத்தா மற்றும் குவகாத்தி, திஸ்பூர் ஆகிய நகரங்களுக்கு விமான சேவைகள் உள்ளது.
தொடருந்து நிலையம்
ஜோர்ஹாட் தொடருந்து நிலையம் குவகாத்தி, திப்ருகார், திமாப்பூர், மரியானி நகரங்களை இருப்புப் பாதை மூலம் இணைக்கிறது.
வெளி இணைப்புகள்
* பகுப்பு:அசாம் மாநிலத்திலுள்ள ஊர்களும் நகரங்களும்
நெக்ரசோவைட்டு
நெக்ரசோவைட்டு (Nekrasovite) என்பது Cu26V2(Sn,As,Sb)6S32. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய தாமிர வனேடியம் சல்போவுப்புக் கனிமமாக இது வகைப்படுத்தப்படுகிறது. கனிமத் தொகுதிகளில் சிறு மணிகளாக சம அளவுத்திட்டத்தில் நெக்ரசோவைட்டு படிகமாகிறது. பழுப்பு நிறத்தில் ஒளிபுகா உலோக கனிமமாக காணப்படுகிறது. மோவின் அளவுகோலில் நெக்ரசோவைட்டின் கடினத்தன்மை மதிப்பு 4.5 என்றும் மற்றும் இதன் ஒப்படர்த்தி 4.62 என்றும் அளவிடப்பட்டுள்ளது.
முதன்முதலில் கிழக்கு உசுபெக்கித்தானின் காய்ராகாட்சு தாதுப் படிவில் 1984 ஆம் ஆண்டு கண்டறியப்பட்டது. 1929 ஆம் ஆண்டு பிறந்த உருசிய கனிமவியலாளர் இவான் யாகோலெவிச்சு நெக்ரசோவ் நினைவாக கனிமத்திற்கு இப்பெயர் சூட்டப்பட்டது.
மேற்கோள்கள்
பகுப்பு:செப்புக் கனிமங்கள் பகுப்பு:வனேடியம் கனிமங்கள் பகுப்பு:சல்போவுப்புக் கனிமங்கள் பகுப்பு:சல்பைடு கனிமங்கள் பகுப்பு:கனசதுரக் கனிமங்கள்
பெரோஸ் (கிடாரைட்டு வம்சம்)
பெரோஸ் ( Peroz) ( குப்தர் எழுத்துமுறையில் Gupta ashoka pi.jpgGupta allahabad ro.jpgGupta ashoka ysa.jpg ) ஆரம்ப கால கிடாரைட் ஆட்சியாளர் ஆவார். இவர் குசான-சாசானியர்களுக்குப் பிறகு, சுமார் பொ.ச.350-360 இல் காந்தாரத்தில் ஆட்சி செய்தார்.
ஆட்சி
குசான-சாசானியர்களின் ஆட்சி, பொ.ச. 4-ஆம் நூற்றாண்டின் நடுப்பகுதியில் முடிவடைந்தது. அவர்கள் தங்கள் பகுதிகளை கிடாரைட்டுகளிடம் இழந்தனர்.
பெரோஸ் முதல் கிடாரைட்டு ஆட்சியாளர் கிரடாவின் வாரிசு ஆவார். மேலும் பிரபலமான கிடாரைட்டு ஆட்சியாளர் முதலாம் கிடாரனின் உடனடி முன்னோடி ஆவார். இவர் குசான சாசானிய குசான்ஷா ஆட்சியாளர்களில் கடைசி ஒருவராக முன்னர் கருதப்பட்டார்.
"குசானர்களின் மன்னர்" எனப்பொருள் தரும் "குசான்ஷா" என்ற பட்டத்தைப் பயன்படுத்தி இவர் தனது சொந்த நாணயங்களைத் தயாரித்து வெளியிட்டார்.
அமிடா முற்றுகை (359 பொ.ச.)
பொ.ச.359-இல் இவர், அமிடா மீது தாக்குதல் நடத்தியதாக வரலாற்றாசிரியர் கோடாதாத் ரெசாகானி கூறுகிறார். அங்கு கிரம்பேட்சின் கீழ் ஒரு கிடாரைட்டு இராணுவம் உரோமானியர்களால் கைப்பற்றப்பட்ட நகரத்தை முற்றுகையிட இரண்டாம் சாபூரின் சாசானிய இராணுவத்திற்கு ஆதரவளித்ததாக அறியப்படுகிறது. வரலாற்றாசிரியர் அம்மியனஸ் மார்செலினஸ் இவரது ஆடையைப் பற்றியும், இவரது தலைக்கவசத்தைப் பற்றியும் விவரிக்கிறார். thumb|ஆட்டுக் கொம்புகள் கொண்ட தலைக்கவசம் அணிந்த பெரோஸ், 359 பொ.ச.வில் அம்மியனஸ் மார்செலினஸ் என்பவரால் அமிடா முற்றுகையின் போது கவனிக்கப்பட்டிருக்கலாம்.
குசான-சசானியர்களின் பாணியில் நாணயங்கள்
குசான பாணியில் உள்ள இவரது நாணயங்களைத் தவிர, பெரோஸ் சாசானிய பாணியில் வெள்ளி மற்றும் தங்க நாணயங்களை வெளியிட்டுள்ளார். அதில் இவர் குசான-சாசானிய ஆட்சியாளர் முதலாம் வராக்ரனின் பெயரை அடிக்கடி உபயோகித்துள்ளார். மேலும் அதில் வராக்ரன் ஆட்டுக்கடா கொம்புகளுடன் ஒரு சிறப்பான சாசானிய தலைக்கவசத்தை அணிந்திருப்பதையும் காட்டுகிறார்.
ஆதாரங்கள்
பகுப்பு:இந்திய வரலாறு பகுப்பு:பாக்கித்தான் வரலாறு பகுப்பு:ஆப்கானித்தானின் வரலாறு பகுப்பு:அரசர்கள்
வளைய பியூட்டீன்
வளைய பியூட்டீன் (Cyclobutene) என்பது வளைய ஆல்க்கீன் வகைச் சேர்மமாகும். இச்சேர்மத்தின் மூலக்கூற்று வாய்ப்பாடு C4H6 ஆகும். வேதியியல் தொழிற்சாலைகளில் பல்லுறுப்பியாக்கும் தொகுப்பு வினைகளில் ஒற்றைப்படியாக வளைய பியூட்டீன் பயன்படுத்தப்படுகிறது. தவிர பல்வேறு வேதித் தொகுப்பு வினைகளிலும் இது பயன்படுத்தப்படுகிறத
சு. முருகையன்
alt=TIRUVANNAMALAI|thumb|சு. முருகையன் - அமராவதி முருகையன் '''சு. முருகையன் முதலியார்' (S. Murugaiyan'') என்பவர் ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். ஒருங்கிணைந்த வடாற்காடு மாவட்டம் திருப்பத்தூரில் சுப்ரமணியன் வள்ளியம்மாள் இணையருக்கு மூன்றாவது பிள்ளையாக முருகையன் பிறந்தார். சண்முகம், விசாலாட்சி இருவரும் இவருக்கு மூத்தவர்களாவர். சிவகாமி, புனிதவதி என்ற இருவரும் முருகையனுக்கு இளையவர்களாக குடும்பத்தில் பிறந்தனர்.
இளமைப் பருவம் மற்றும் கல்வி
இவர் பிறந்த சிறிது காலத்திலே தாய் இயற்கையடைந்ததால் பாட்டியே இவரை வளர்த்தார். திருப்பத்தூர் நகராட்சி உயர்நிலை பள்ளியில் தனது பள்ளிப் பட்டிப்பை முடித்தார் தனது இளமைபருவத்தை திருப்பத்தூரிலேயே பெரிதும் கழித்தார். தமிழ் மட்டும் அல்லாமல் ஆங்கிலம் உருது இந்தி ஆகியமொழிகளையும் சரளமாக முருகையன் பேசுவார்
அரசியல்
பெரியாரின் கொள்கைகளால் ஈர்க்கப்பட்டு, 1939 ஆம் ஆண்டு நீதிக் கட்சியில் முருகையன் சேர்ந்தார். பின்னர் 1944 ஆம் ஆண்டு பெரியாருடன் திராவிடக் கழகத்தில் இணைந்து, மூட நம்பிக்கைகளுக்கு எதிரான பகுத்தறிவுக் கருத்துக்களையும், சமூக சீர்திருத்தக் கருத்துக்களையும் பரப்புவதில் முன்னின்று செயல்பட்டார். நீதிக்கட்சி பின்னாளில் திராவிட கழகமாக பெயர்மாற்றம் கொண்டபோதும் பகுத்தறிவு கொள்கையால் ஈர்க்கப்பட்டு முருகையன் இயங்கினார். திராவிட முன்னேற்ற கழகம் துவங்கப்பட்டதில் இருந்து கட்சியில் இயங்கியவர் பின்னர் 1993 ஆம் ஆண்டு மறுமலர்ச்சி திராவிட முன்னேற்ற கழக்கத்தில் தன்னை இணைத்துக் கொண்டார். 1996 ஆம் ஆண்டு மீண்டும் திராவிட முன்னேற்ற கழகத்திற்குத் திரும்பினார்.
முருகையன் 1967, மற்றும் 1971 ஆகிய ஆண்டுகளில் நடந்த சட்டமன்றத் தேர்தல்களில், கலசப்பாக்கம் தொகுதியிலிருந்து,  திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்கு தேர்ந்தெடுக்கப்பட்டார். இவா் 1980 ஆண்டு திருப்பத்தூர் மக்களவைத் தொகுதியிலிருந்து, நாடாளுமன்ற உறுப்பினராகவும் தேர்ந்தெடுக்கப்பட்டார். மேலும் இவர் திருவண்ணாமலை நகரத்தின் நகராட்சித் தலைவராகவும், இந்நகர செங்குந்தர் மகாஜன சங்கத்தின் தலைவராகவும் இருந்துள்ளார்.
இறுதிக்காலம்
வயது முதுமையும் உடல் நல பாதிப்பும் ஏற்பட்டு முருகையன் தனது 83-ஆம் வயதில் 2003 ஆம் ஆண்டு இயற்கையடைந்தார். .
மேற்கோள்கள்
பகுப்பு:தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:திருவண்ணாமலை மாவட்ட நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:மக்களவை உறுப்பினர்கள்
திருத்தந்தை மார்ட்டின்
பின்வரும் திருத்தந்தையர்கள் மார்ட்டின் என்ற பெயரில் ஆட்சி செய்துள்ளனர்:
மரீனுஸ் மற்றும் மார்ட்டின் என்னும் பெயர்களுக்கிடையே இருந்த குழப்பத்தால் "இரண்டாம்" மற்றும் "மூன்றாம்" வரிசை எண்களை விடுத்து நான்காம் மார்ட்டின் என்று ஒரு திருத்தந்தை பெயர் ஏற்றுக்கொண்டார்.
ஒன்பதாம் போனிஃபாஸ் (திருத்தந்தை)
திருத்தந்தை ஒன்பதாம் போனிஃபாஸ் (Bonifatius IX,; c. 1350 – 1 அக்டோபர் 1404), இயற்பெயர் பிரோ தோமசெல்லி, என்பவர் திருத்தந்தையாக 2 நவம்பர் 1389 முதல் 1404இல் தனது இறப்பு வரை இருந்தவர் ஆவார். மேற்கு சமயப்பிளவின் போது உரோமையிலிருந்து ஆட்சிசெய்தவர் இவர். இவருக்கு எதிராக பிரெஞ்சு அரசின் துணையோடு எதிர்-திருத்தந்தை ஏழாம் கிளமெண்ட் மற்றும் எதிர்-திருத்தந்தை பதின்மூன்றாம் பெனடிக்ட் ஆகியோர் அவிஞ்ஞோனிலிருந்து ஆட்சி செய்தனர்.
திருத்தந்தை ஆறாம் அர்பனால் 1385இல் கர்தினால் குருவாக உயர்த்தப்பட்டார். ஆறாம் அர்பனுக்குப்பின்பு 1389இல் இவர் திருத்தந்தையானார். செருமனி, இங்கிலாந்து, அங்கேரி, போலந்து, மற்றும் இத்தாலியின் பெரும் பகுதி இவரை ஆதரித்தன. ஐரோப்பாவின் பிற பகுதிகள் எதிர்-திருத்தந்தை ஏழாம் கிளமெண்டை ஆதரித்தன. இவ்விருவரும் ஒருவர் மற்றவரை திருச்சபையினை விட்டு விலக்கியதாக அறிவித்தனர்.
ஒன்பதாம் போனிஃபாஸ் மேற்கு சமயப்பிளவினை அரசியல் பிரிவாகப்பார்ததால், அரசியல் தீர்வு காணவே முயன்றார். இதனால் இப்பிளவை முடிவுக்கு கொண்டுவராமல் இதனை பெரிதும் விரிவடையச்செய்தார்.
பனமலை
பனமலை (Panamalai) தமிழ்நாடு மாநிலம், விழுப்புரம் மாவட்டம், விக்கிரவாண்டி வட்டத்துக்குட்பட்ட ஒரு வருவாய் கிராமம் ஆகும். இக்கிராமம் விக்கிரவாண்டி சட்டமன்றத் தொகுதிக்கு உட்பட்டது. செஞ்சியிலிருந்து 23 கிமீ தொலைவிலுள்ளது. இங்கு தொன்மையான பல்லவர் காலத்தில் கட்டப்பட்ட தாளகிரீஸ்வரர் ஆலயம் அமைந்துள்ளது.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள் பகுப்பு:இந்துக் கோயில் கட்டிடக்கலை
கத்தானா
வரலாற்று ரீதியாக, கத்தானா (katana (刀)) என்பது பாரம்பரியமாக உருவாக்கப்பட்ட சப்பானிய வாட்களில் (日本刀) ஒன்று ஆகும். அவை சப்பானிய மானியம் பெற்ற சாமுராய்களினால் பயன்படுத்தப்பட்டன. தற்காலக் கத்தானாவின் பதிப்புகள் சில நேரங்களில் பாரம்பரிய மூலப்பொருட்கள், முறைகள் பயன்படுத்தாமல் செய்யப்படுகின்றன. கத்தானா அதன் தனித்துவமான தோற்றங்களான வளைந்த, மெல்லிய, ஒற்றை முனைக் கத்தியானது வட்ட அல்லது சதுரப் பாதுகாப்புக் கொண்டு, இரண்டு கைகளுக்கு இடமளிக்கும் நீண்ட பிடி என்பவற்றால் வகைப்படுத்தப்படும்.
வரலாறு
thumb|சப்பானிய இடோ கால மரப்பலகை அச்சில் தச்சியுடன் ஒரு சாமுராய். சப்பானில் வாள் உற்பத்தி பின்வரும் காலங்களுக்கேற்பப் பிரிக்கப்படுகின்றது:
முதன் முதலில் "கத்தானா" எனும் சொற் பாவனை ஆரம்ப கமகுரா காலத்தில் (1185–1333) இருந்த "தச்சி" வாளைவிட வேறுபட்டிருந்த நீண்ட வாளுக்குப் பயன்படுத்தப்பட்டது. இந்தக் குறிப்பிடுதல் குறைந்த தர வீரர்களுக்கான, மலிவான வாளைவிட வேறுபட்ட வடிவம் கொண்ட "உச்சிகத்தானா" (uchigatana), "சுபகத்தானா" (tsubagatana) என்பவற்றுக்குப் பயன்படுத்தப்பட்டது. தச்சி வாளிலிருந்த கத்தானாவுக்கான பரிணாம வளர்ச்சி ஆரம்ப முரோமாச்சி காலத்தில் (1337–1573) ஆரம்பமாகியது. கிட்டத்தட்ட 1400 ஆம் ஆண்டு ஆரம்பத்தில், நீண்ட வாட்கள் "கத்தானா" என்ற கையொப்பத்துடன் காணப்பட்டன. சாமுராய் கொண்டிருந்த தச்சிக்குப் பதிலாகக் "கத்தானா பாணி" என்று அழைக்கப்பட்டது. சப்பானிய வாட்கள் அணிந்திருப்பவருக்கு எதிரான பக்கத்தில் கையெழுத்து இருக்குமாறு பாரம்பரியமாக அணியப்படுகிறது. தச்சி கத்தானா பாணியில் அணியப்படுகையில், தச்சியின் கையொப்பம் பிழையான பக்கத்தில் அமையலாம். இக்காரணங்களினால் வாள் உருவாக்குனர் கத்தானா கையொப்பத்துடன் உருவாக்கினர். ஏனெனில் அக்கால சில சாமுராய்கள் வேறு காரணங்களுக்காகவும் அணிந்திருந்தனர்.
நெருங்கிய சண்டைப் போர்களில் இயல்புப் போக்கை மாற்றியதால் கத்தானாவின் புகழ் சாமுராய்களிடத்தில் அதிகரித்தது. வாளை விரைவாக இழுப்பது சண்டைக்கு மிகவும் பொருத்தமாய் இருந்து, வேகமாகப் பதிலளிப்பு முறையில் வெற்றி பெரிதும் சார்ந்திருந்தது. மேற்பக்கக் கூரான முனையுடன் பட்டி போன்ற சட்டத்திற்கூடான தள்ளுதலுடன் அணியப் பெற்றதன் மூலம் இது மேலதிக வசதியைக் கொண்டிருந்தது. சாமுராய் ஒரே அசைவு மூலம் எதிரியைத் தாக்கத்தக்கதாக வாளினைப் பற்றி இழுக்க முடியும். முன்னர், தச்சி வளைவு கூர்முனை கீழாக இருக்குமாறு, பட்டியிலிருந்து விலகியவாறு அணிந்திருந்தனர்.
கத்தானாவின் நீளம் வரலாற்று ரீதியாக வேறுபட்டுக் காணப்பட்டது. 14 ஆம் நூற்றாண்டின் இறுதியிலும் 15 ஆம் நூற்றாண்டின் ஆரம்பத்திலும் கத்தானாவின் நீளம் 70 முதல் 73 செ.மீ (27½ and 28½ in) வரைக்கிடையில் காணப்பட்டது. 16 ஆம் நூற்றாண்டின் ஆரம்பத்தில் இதன் சராசரி நீளம் 60 செ.மீ (23½ அங்) இருந்தது. 16 ஆம் நூற்றாண்டின் இறுதியில், இதன் சராசரி நீளம் கிட்டத்தட்ட 73 செ.மீ (28½ அங்) ஆகக் காணப்பட்டது.
கத்தானா அடிக்கடி இதைவிட சிறிய வாளுடன் இணைந்து காணப்பட்டது. இதனுடன் இணைந்து காணப்பட்ட வாள்களில் ஒன்றாக "டய்சோ" (daishō) இருந்தது. "டய்சோ"வை சாமுராய் மட்டுமே அணிவர். அது சாமுராயின் சமூக சக்தியையும் தனிப்பட்ட புகழையும் பிரதிநிதித்துவப்படுத்தியது.
வெளி இணைப்புகள்
பகுப்பு:சப்பான் பகுப்பு:பண்டைப் போர் ஆயுதங்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:சப்பானியக் கண்டுபிடிப்புகள்
துங்குசுக்கா நிகழ்வு
alt= டுங்குஸ்க்கா நிகழ்வு|thumb|டுங்குஸ்க்கா நிகழ்வு நடைபெற்ற இடம், சைபீரியா துங்குசுக்கா நிகழ்வு (Tunguska event, Тунгусский метеорит, துங்குஸ்கா விண்வீழ்கல்) எனும் சொற்றொடரால் குறிப்பிடப்படுவது 1908ம் ஆண்டு, கிரகோரியன் நாட்காட்டியின் படி ஜூன் 30, ஜூலியன் நாட்காட்டிப்படி ஜூன் 17 காலை உருசிய நாட்டின் மாநிலமான யெனிசெய்ஸ்க்கில் ஓடும் டுங்குஸ்க்கா நதியின் அருகாமையில் நிகழ்ந்த பாரிய வெடிப்பு நிகழ்ச்சி ஆகும். இந்நிகழ்வினால் கிட்டத்தட்ட கிழக்கு சைபீரிய காட்டின் 2000 சதுர கிலோமீட்டர் பரப்பளவு பகுதி தரை மட்டமாக்கப்பட்டது.எனினும் இப்பிரதேசத்தின்  சனத்தொகை அடர்த்தி குறைவு காரணமாக இதுவரை மனித உயிரிழப்புகள் எதுவும் பதியப்படவில்லை. அணுகுண்டு வெடிப்பு போல பெருவெடிப்பு நிகழ்வுகளில் ஒன்றாக வகைப்படுத்தப்பட்டுள்ள இந்நிகழ்வு விண்கல் அல்லது விண்கல்லின் ஒருபகுதி விழுந்ததினால் ஏற்பட்டிருக்கலாமென கூறப்படுகிறது.என்றாலும் விண்பொருள் தாக்கத்தினால் உருவாக்கப்படும் பாரிய பள்ளம் எதுவும் அப்பகுதியில் கண்டுபிடிக்கப்படவில்லை. வேகமாக வந்த விண்கல் பூமிக்கு 5 முதல் 10 கிலோமீட்டர் உயரத்தில் வெடித்துச் சிதறியிருக்கலாமென ஆராய்ச்சியாளர்கள் நம்புகின்றன
துங்குசுக்கா நிகழ்வு பூமியில் நிகழ்ந்த விண்பொருள் தாக்க வெடிப்பு நிகழ்வுகளில் மிகப் பெரியது ஆகும். ஆராய்ச்சிகள் எரிகல்லின் பரப்பளவை 60 முதல் 190 மீட்டர் வரை பல்வேறு அளவுகளில் வரையறுக்கின்றன.
ஆரம்பத்தில் இவ்வெடிப்பின் மூலம் வெளிப்பட்ட சக்தியின் அளவு 10-15 மெகாதொன் டி,என்,டி முதல் 30 மெகாதொன் டி.என்.டி என அணு ஆயுத விளைவு அளவு விதிப்படி வெடிச்சுவாலையின் உயரத்தை வைத்து கணக்கிடப்பட்டது.என்றாலும் பிற்காலத்தில் அதிநவீன கணணிகளைக் கொண்டு ஆராய்ந்ததன் மூலம் வெளிப்பட்ட சக்தி 3-5 மெகாதொன் டி,என்,டி என கண்டறியப்பட்டது.
ஆரம்பத்தில் கணக்கிடப்பட்ட 15 மெகாதொன் டி,என்,டி என்பது ஜப்பானின் ஹிரோஷிமாவில் போடப்பட்ட அணுகுண்டை விட 1000 மடங்கு ஆற்றல் பெரியதும்,1954 மார்ச் 1ம் திகதி ஐக்கிய அமெரிக்காவினால் முன்னெடுக்கப்பட்ட காசல் ப்ராவோ எனும் அணுகுண்டு சோதனையில் வெளிப்பட்ட ஆற்றலுக்கு (15.2 மெ.தொ) சமனானதும்,சோவியத் யூனியனினால் 30 அக்டோபர் 1961 அன்று வெடிக்கவைக்கப்பட்ட சார் அணுகுண்டின் ஆற்றலில் (50 மெகாதொன்.இதுவரை வெடிக்க வைக்கப்பட்ட அணுகுண்டுகளில் மிக சக்தி வாய்ந்தது) மூன்றில் ஒரு பங்கும் ஆகும்.
இவ்வெடிப்பு 2150 சதுர கிலோமீட்டர் பரப்பளவு பகுதியிலிருந்த ஏறத்தாள 80 மில்லியன் மரங்களை நிர்மூலமாக்கியதாக கணக்கிடப்பட்டுள்ளது. இவ்வெடிப்பினால் ஏற்பட்ட அதிர்வு ரிச்டர் அளவுகோலில் 5.0 அலகாக இருக்கலாமென கருதப்படுகிறது.இந்த அளவுடைய வெடிப்பு ஒரு பெரிய நகரத்தையே அழிக்கக்கூடியது, எனினும்  மக்கள் வசிக்கும் பிரதேசத்திற்கு பல கிலோமீட்டர் தொலைவில் வெடித்தமையால் மனித உயிர் சேதங்கள் எதுவும் பதியப்படவில்லை .சில அறிக்கைகள் இருவர் உயிரிழந்ததாக குறிப்பிட்டாலும் உத்தியோக பூர்வமாக எதுவும் அறிவிக்கப்படவில்லை. இந்நிகழ்வு விண்கல் தாக்கங்களுக்கு எதிரான நடவடிக்கைகளுக்கு அடித்தளம் இட்டது.
விளக்கம்
இவ்வெடிப்பு யூரேசியா முழுதும் நில நடுக்கவியல் நிலையங்களில் பதியப்பட்டுள்ளதுடன் வானில் ஏற்பட்ட அலைகள் ஜெர்மனி, டென்மார்க், குரேஷியா, ஐக்கிய இராச்சியம் மற்றுமல்லாது ஜகார்த்தா, வாஷிங்டன் போன்ற மிகத்தொலைவிலுள்ள நாடுகளிலும் தென்பட்டன. சில இடங்களில் இதன் அதிர்வலைகள் 5.0 ரிக்டர் அளவுடைய பூகம்பத்துக்கு இணையாக மதிப்பீடு செய்யப்பட்டுள்ளது. வெடிப்பின் பின் அடுத்த சில நாட்கள் ஆசிய,ஐரோப்பிய வானம் இரவிலும் ஒளிர்ந்ததை ஸ்வீடன் மற்றும் ஸ்காட்லாந்தில் எடுக்கப்பட்ட படங்களைக் கொண்டு அறியலாம். விண்ணோட்டத்தினால் வானில் ஏற்படுத்தப்படும் ஒளிர்வைப் போல இவ்வான ஒளிர்வும் வளிமண்டலத்தின் ஐந்து பிரிவுகளில் ஒன்றான  இடை மண்டலத்தில் அமைந்துள்ள பனித்துகள்களை ஒளி ஊடுருவியதால் தென்பட்டது. அமெரிக்க விண்வெளி ஆராய்ச்சி நிறுவனங்களான ஸ்மித்ஸன் வானியற்பு அவதானிப்பு மையம் மற்றும் மவுன்ட் வில்சன் கண்காணிப்பு நிலையம் ஆகியன துங்குசுக்கா வெடிப்பின் பின்னர் சில மாதங்கள் வரை புவிமேற்பரப்பில் அமைந்துள்ள வளிமண்டலத்தின் தெள்ளியதன்மை தூசுகளினால் பாதிப்படைந்திருந்ததை அவதானித்திருந்தன.
தேர்ந்தெடுக்கப்பட்ட சில சாட்சிகள்
alt=|thumb|டோப்பீ டுங்குஸ்கி, விண்கல் விழுந்த இடத்தை அண்டிய பகுதி. இப்புகைப்படம் அரௌன்ட் த வேர்ல்ட் எனும் பத்திரிக்கையில் 1930ல் வெளியிடப்பட்டது.படம் பிடிக்கப்பட்ட ஆண்டு 1927லிருந்து 1930க்குள். 1930ல் லியோனிட் குலிச்சின் ஆராய்ச்சி பயணத்தில் பதியப்பட்ட எஸ்.செமனோவ் கண்ட காட்சி,செமனோவின் பார்வையில்:
சித்ரால் அருங்காட்சியகம்
சித்ரால் அருங்காட்சியகம் (Chitral Museum) பாக்கித்தானின் கைபர் பக்துன்க்வாவின் சித்ரால் மாவட்டத்தில் அமைந்துள்ள ஒரு அருங்காட்சியகமாகும். இது 8 சூலை 2010 இல் நிறுவப்பட்டது.
துங்குசுக்கா நிகழ்வு
தேர்ந்தெடுக்கப்பட்ட சில சாட்சிகள்
1926ல் ஐ. எம்.சுஸ்லோவ் பதிவு செய்த ஷன்யாகிர் பழங்குடியை ச் சேர்ந்த ஷுக்கானின் சாட்சியம் :
சித்ரால் அருங்காட்சியகம்
வரலாறு
சித்ரால் பகுதி உலகெங்கிலும் வளமான கலாச்சார பாரம்பரியத்திற்கும், அழகிய அழகுக்கும் பெயர் பெற்றது. இந்த பகுதி கடினமான மலைகள், பாயும் ஆறுகள் மற்றும் பச்சை பள்ளத்தாக்கு ஆகியவற்றில் அமைந்துள்ளது. மேலும் இது கைபர் பக்துன்க்வாவின் மிகவும் ஒதுங்கிய பகுதி. சித்ராலின் வளமான கலாச்சார பாரம்பரியத்தை பாதுகாப்பதற்கு சித்ரால் அருங்காட்சியகம் உருவாக்கும் யோசனை உருவானது. இதில் கலாச்சார, சமூக அல்லது சமூக கலாச்சார மானுடவியல் காட்சிக்கூடமும், தொல்பொருள்கள் மற்றும் கலாசா காட்சிக்கூடமும் உள்ளன.
துங்குசுக்கா நிகழ்வு
தேர்ந்தெடுக்கப்பட்ட சில சாட்சிகள்
நானும் என் சகோதரன் ஷெக்காரெனும் ஆற்றோரமாய் இருந்த எங்கள் குசையில் உறங்கிக் கொண்டிருந்தோம். திடீரென்று விழித்தெழுந்தோம். யாரோ எங்களைத் தள்ளினார்கள். சீட்டிகை சத்தமும் பலத்த காற்றும் வீசியது. 'நிறைய பறவைகள் பறப்பது உனக்கு கேட்கிறதா?'என என் சகோதரன் கேட்டான். எங்களுக்கு வெளியில் என்ன நடக்கிறதென தெரியவில்லை. திடீரென்று மீண்டுமொருமுறை நான் தள்ளிவிடப்பட்டு கீழே விழுந்தேன். எங்களுக்கு பயம் பிடித்தது.அம்மா,அப்பா,சகோதரனை அழைத்தோம் ஆனால் அவர்கள் வரவில்லை. எங்கள் குடிசைக்கு வெளிப்புறம் மரங்கள் விழும் சத்தம் கேட்டது. நாங்கள் படுக்கையிலிருந்து எழுந்து வெளியே செல்ல எத்தனிக்கும் போது பெரிய இடி ஒன்று இடித்தது.இது முதல் இடி.பூமி அசைந்தது,காற்று எங்கள் குடிசையை அழித்தது.எனது உடல் கழிகளின் அடியில் மாட்டிக் கொண்டாலும் எனக்கு சுய நினைவு இருந்தது.பிறகு அங்கு நான் ஒரு அதிசயத்தைக் கண்டேன்.மரங்கள் எரிந்து விழுந்தன,பிரகாச ஒளி சூரியனைப்போல என் கண்ணைத் தாக்கியது.நான் கண்களை மூடிக்கொண்டேன். அது ஒரு மின்னல் போல இருந்தது.பிறகு இரண்டாவது இடியொலி கேட்டது.அன்று காலை மழைக்கான எந்த அறிகுறியும் தென்படவில்லை.சூரியன் வழமைபோல பிரகாசமாக வானில் ஜொலித்துக் கொண்டிருந்தது.எனினும் இடி இடித்தது.
சித்ரால் அருங்காட்சியகம்
இனவியல் காட்சிக்கூடம்
சித்ரால் பள்ளத்தாக்கின் கலாச்சாரம் மற்றும் வாழ்க்கை முறையை அம்பலப்படுத்தும் இனவியல் காட்சிக்கூடம் இங்குள்ளது. இதில் பூத்தையல், நகைகள், ஆயுதங்கள், மட்பாண்டங்கள், இசைக்கருவிகள், வேட்டை கருவிகள், தளவாடங்கள் மற்றும் வீட்டுப் பொருட்கள் ஆகியவை அடங்கும். பூத்தையலில் கோகித்தான் பிராந்தியங்கள், சுவாட் பள்ளத்தாக்கு மற்றும் நூரித்தான், பெண்கள் பணப்பை, இடுப்பு கோட்டுகள், தொப்பிகள், மேசை பாய்கள், தலையணை உறைகள் போன்றவை அடங்கும். இதி வைக்கப்பட்டுள்ள நகைகள் செப்பு மற்றும் வெள்ளி வளையல்கள், பதக்கங்கள், காது மோதிரங்கள், விரல் மோதிரங்கள், கழுத்தணிகள், வளையல்கள், தாயத்துக்கள், ஆபரணங்கள், தலை ஆபரணங்கள், முறுக்குகள், கணுக்கால் மற்றும் தோள்பட்டை ஆகியவற்றைக் கொண்ட கலாச்சார போக்குகளைக் குறிக்கின்றன. இந்த அருங்காட்சியகத்தில் துப்பாக்கி குண்டு கொள்கலன்கள், கைத்துப்பாக்கிகள், துப்பாக்கிகள், பீரங்கிகள், குண்டுகள் மற்றும் வாள் உள்ளிட்ட பல்வேறு ஆயுதங்கள் உள்ளன. இந்த பொருள்கள் சித்ரால் பள்ளத்தாக்கின் பாரம்பரியம் மற்றும் கலாச்சாரத்தை 19 மற்றும் 12 ஆம் நூற்றாண்டுகளின் ஆரம்பத்தை தெளிவுபடுத்துகின்றன. மர மற்றும் கல் சமையல் பானைகள், தேனீர் பானைகள், நீர் குடம், கிண்ணங்கள், கரண்டிகள், தட்டுகள் போன்றவற்றை உள்ளடக்கிய பாரம்பரிய மட்பாண்டங்களின் சிறந்த தொகுப்பைக் கொண்ட இந்த அருங்காட்சியகத்தில் காட்சிக்கு வைக்கப்பட்டுள்ளது.
துங்குசுக்கா நிகழ்வு
தேர்ந்தெடுக்கப்பட்ட சில சாட்சிகள்
ஷெக்கானும் நானும் உடைந்த குடிசையிலிருந்து தடுமாற்றங்களுடன் வெளியேறினோம்.வானில் அதை மீண்டும் பார்த்தோம்.இம்முறை அது வேறொரு பக்கம் இருந்தது.மீண்டுமொரு முறை பளீரென ஒளி தென்பட்டு இடி இடித்தது. இது மூன்றாவது இடியோசை.மீண்டும் ஒருமுறை பலத்த காற்று வீசி எங்களை கீழே தள்ளியது.
சித்ரால் அருங்காட்சியகம்
தொல்பொருள் மற்றும் கலாசா காட்சிக்கூடம்
இதில் பள்ளத்தாக்கின் கலாச்சார பொருட்கள் மற்றும் தொல்பொருட்கள் உள்ளன. கலாசா பள்ளத்தாக்கின் ஆழமான கலாச்சார பாரம்பரியத்தையும் இது காட்டுகிறது. இது கட்டடக்கலை கூறுகள், வீட்டுப் பொருட்கள், தலை ஆடைகள், ஆடைகள், நகைகள், கலாசா தெய்வங்களின் உருவங்கள் மற்றும் மர நினைவுச் சின்னங்கள் ஆகியவற்றைக் காட்டுகிறது. அருங்காட்சியகத்தில் தொல்பொருள் சேகரிப்பு கண்காட்சிகளில் முக்கியமாக மட்பாண்டங்கள், விலைமதிப்பற்ற கல் மணிகள், ஈட்டிகள், அம்புகள், வளையல்கள், விரல் மோதிரங்கள், பதக்கங்கள் மற்றும் பிற நகைகள் உள்ளிட்ட காந்தாரக் கல்லறை பழங்காலங்கள் உள்ளன. சங்கூர் மற்றும் பர்வக் ஆகிய இடங்களில் கைபர் பக்துன்க்வா அரசின் தொல்பொருள் இயக்குநரகம் மற்றும் அருங்காட்சியகங்கள் தலைமையிலான அகழ்வாராய்ச்சிகளில் இவை கண்டுபிடிக்கப்பட்டுள்ளன.
வெளி இணைப்புகள்
பகுப்பு:கைபர் பக்துன்வா மாகாணம்
துங்குசுக்கா நிகழ்வு
தேர்ந்தெடுக்கப்பட்ட சில சாட்சிகள்
நாங்கள் சாய்க்கப்பட்ட மரங்களைப் பார்த்தோம்.அதன் உடைந்த கிளைகள் பற்றியெரிவதையும் கண்டோம்.திடீரென்று ஷெக்கான் 'அதோ பார்' என மேலே சுட்டிக் காட்ட இன்னும் ஒரு பிரகாச ஒளியைக் கண்டேன்.அதைத் தொடர்ந்து நான்காவது இடியோசையும் கேட்டது. இம்முறை வீரியம் குறைந்த ஒலியே கேட்டது.
எனக்கு இப்போது ஞாபகம் வருகிறது அங்கு நான்காவது இடி ஒலியும் மென்மையாக தூரத்தில் சூரியன் மறையும் திசையில் கேட்டது.
சைபீரிய செய்தித்தாள், 2 ஜூலை 1908:
ஜுன் மாதம் 17ம் நாள் காலை 9 மணியளவில் நாங்கள் விசித்திரமான இயற்கை நிகழ்வொன்றை கேள்விப்பட்டோம். வட கரேலின்ஸ்கியில் வசித்த விவசாயிகள் அடி வானத்துக்கு சற்று மேலே வடகிழக்குப் பகுதியில் நீலம் கலந்த வெள்ளை நிறம் கொண்ட கண்ணைப் பறிக்கும் மிகப் பிரகாசமான ஒளி கீழ்நோக்கி சொல்வதைக் கண்டனர்.அவ்வொளி ஒரு உருளைப் போல் அல்லது குழாய் போல் காட்சியளித்திருந்தது.வானம் மேகமற்று இருந்தாலும் அவ்வொளியின் ஒரு பக்கத்தில் கறுப்பு மேகங்கள் தென்பட்டன. அது மிகவும் வெப்பமாகவிருந்தது. அது காட்டை நோக்கி கீழே செல்கையில் பிரகாசமிழந்து பூதாகரமான கறுப்பு புகையாக மாறியது.பின்பு, மலை சரிந்தது போல அல்லது இராணுவ ஏவுகணை ஏவப்பட்டது போல பெரும் மோதல் ஒலி ஒன்று கேட்டது.கட்டிடங்கள் குலுங்கின.பிரளயம் வந்து விட்டதாக பயந்து கிராமவாசிகள் அனைவரும் வீதியில் இறங்கினர்.
சைபீரியன் வாழ்க்கை செய்தித்தாள், 27 ஜூலை 1908:
அவ்விண்கல் வீழ்ந்தவுடன் பலத்த நிலநடுக்கம் உணரப்பட்டதுடன் கண்ஸ்க் பகுதியிலிருந்த லொவாட் கிராமத்தினருகே பெரும் வெடியோசை கேட்டது.
க்ரஸ்நோயாரெட்ஸ் செய்தித்தாள், 13 ஜூலை 1908:
கெஸெம்ஸ்கோ கிராமம்.17ம் திகதி அன்று காலை அசாதாரண சூழல் நிகழ்வொன்று அறியப்பட்டது.7.43 மணிக்கு பலத்த காற்றை ஒத்த ஓசை ஒன்று கேட்டது.அதன்பின் உடனடியாக பலத்த மோதல் ஒலி ஏற்பட்டு கட்டடங்களை உலுக்கியது.முதல் மோதல் ஒலியின் பின் மேலும் இரண்டு ஒலிகள் கேட்டன.முதல் ஒலிக்கும் மூன்றாவது ஒலிக்கும் இடைப்பட்ட நேரத்தில் பல புகயிரதங்கள் ஒரே நேரத்தில் பயணம் செய்வதைப் போல விசித்திரமான நிலநடுக்கம் ஏற்பட்டது.5-6 நிமிடங்களின் பின் பீரங்கி வெடிப்பு போல பலமான் ஓசை கேட்டது.அதன் பின் 2 நிடங்களுக்குப் பின் நான்கைந்து வெடிப்பு சத்தங்கள் அதிர்வோடு ஒலித்தன.
முதலில் கவனிக்கையில் வானம் சதாரணமாகவே தோன்றியது.மேகங்கள் தென்படவில்லை;காற்று வீசவில்லை.ஆனால் சற்று உண்ணிப்பாக பார்த்த போது அடிவானத்தில் பெரிய சாம்பல் நிற மேகம் ஒன்று தென்பட்டது.அது மெல்ல மெல்ல சிறிதாகி 2-3 மணியளவில் காணாமல் போனது. alt=Trajectory Models of The Tunguska Fireball|மையம்|thumb|800x800px|துங்குசுக்காவின் எறிபாதை மற்றும் ஐந்து கிராமங்கள்.பூமிக்கு மேலே தீப்பிழம்பின் பாதையூடாக விமானத்திலிருந்து கணிக்கப்பட்டது.ஆரம்ப அளவிடை உயரம் 100 கிலோ மீட்டர்.எறிபாதை புள்ளிகோட்டால் சுட்டி காட்டப்படுகிறது.ஆங்கில எழுத்து ZR இனால் குறிக்கப்படுவது கதிரியக்கக் கோணங்கள் ஆகும்.அடைப்புக் குறிக்குள் உள்ள எண்கள் விமானத்துக்கும் ஐந்து கிராமங்களுக்கும் இடையேயான வித்தியாசம்.கூட்டல் குறி விமானத்திற்கு தென் மற்றும் தென்மேற்கு பகுதியையும் கழித்தல் குறி விமானத்திற்கு வடக்கு மற்றும் வடகிழக்கு பகுதியையும் குறிக்கிறது.
ஆய்வுகள்
துங்குசுக்கா நிகழ்வு சம்பந்தமான ஆய்வுகளை மேற்கொள்ள ஒரு தசாப்ததிற்கும் மேலான ஆண்டுகள் பிடித்தது.1921ம் ஆண்டில் உருசிய கனிமவியலாளர் லியோனட் கியுலிக் சோவியத் அறிவியல் கழக சார்பாக கணக்கெடுப்பு ஒன்றை நடத்த ஒரு குழுவை அழைத்துக்கொண்டு பொட்கமனேயா துங்குசுக்கா ஆற்று வடிநிலத்தை அடைந்தார். அவர் வெடிப்பு நிகழ்ந்த மையப்பகுதிக்கு செல்லாமல் விட்டாலும் உள்ளூர்வாசிகள் கண்ட காட்சிகள் அது ஒரு விண்கல் தாக்கமே என்ற நம்பிக்கைக்கு அவரை இட்டுச் சென்றன. ஆய்விலிருந்து திரும்பியதும் அவர் உருசிய அரசாங்கத்தை வற்புறுத்தி தடை செய்யப்பட்ட வெடிப்பு நிகழ்ந்த மையப்பகுதியை ஆராய்ச்சி செய்ய தேவையான நிதியுதவியை வழங்க இணங்கச்செய்தார்.விண்கல் கனிம வளத்தை பாதுகாக்கும் நோக்குடனே இதை செய்தார். இறுதியில் கியுலிக் 1927ம் ஆண்டு உள்ளூர் எவென்கி இன வேட்டைக்காரர்களை வழிகாட்டியாக அழைத்துக் கொண்டு துங்குசுக்கா வெடிப்பு நிகழ்ந்த மையப்பகுதி நோக்கி தனது ஆராய்ச்சி பயணத்தை மேற்க் கொண்டார். விண்கல் தாக்கத்தால் ஏற்படும் பெரும் பள்ளத்தை எதிர்பார்த்துச் சென்ற அவருக்கு அதிச்சி ஒன்று காத்திருந்தது. அங்கு வெடிப்பு சம்பவம் நிகழ்ந்த இடத்திற்கு அண்மையில் எவ்வித பள்ளமும் காணக்கிடைக்கவில்லை. மாறாக சுமார் 8 கிலோமீட்டர் குறுக்களவு வலயத்தில் இருந்த அனைத்து மரங்களும் கருகி, கிளைகளற்று நின்றிருந்தன. அவ்வலயத்திற்கு அப்பால் இருந்த மரங்கள் பகுதியளவே கருகியிருந்தாலும் முற்றாக வேரோடு சாய்க்கப்பட்டிருந்தன.
பல ஆண்டுகள் கழித்து 1960ல் துங்குசுக்கா நிகழ்வில் அழிக்கப்பட்ட மரங்கள் கொண்ட பகுதியின் பரப்பளவு 2150 km2 என கணிக்கப்பட்டது. தரை மட்டமாக்கப்பட்ட மரங்களிருந்த பகுதியின் வடிவம் ஒரு பிரம்மாண்ட சிறகு விரித்த வண்ணத்துப்பூச்சியைப் போல் காணப்பட்டது. அதன் விரிக்கப்பட்ட சிறகின் நீளம் 70 கிலோமீட்டர், மற்றும் அதன் உடலின் நீளம் 55 கிலோமீட்டர் கொண்டது. சற்று உண்ணிப்பாய் ஆராய்ந்ததில் கியுலிக் பூமியில் சில துளைகளை அவ்விடத்தில் கண்டார். அத்துளைகள் விண்கல் தாக்கத்தினாலேற்பட்டிருக்க வேண்டுமென அவர் தவறாக கணித்தார்.எனினும் அத்துளைகளை தோண்டுவதற்கான நேரம் அவருக்கு கிடைக்க வில்லை.
அடுத்த பத்து ஆண்டுகளில் மேலும் மூன்று ஆய்வுகள் அப்பகுதியில் நடந்தன. கியுலிக் சில சேற்றுக்குழிகளை கண்டுபிடித்தார்.அவை விண்கல்லினால் ஏற்பட்டிருக்கலாமென நினைத்தார். சேறு நிறைந்த அக்குழிகளில் ஒன்றை ("சஸ்லோவ் பள்ளம்", 32 m விட்டம்), கடின உழப்பினால் தூர் வாறிய பின் அக்குழிக்குள் கண்டுபிடிக்கப்பட்ட அடிமரக்கட்டை அவரின் கணிப்பை தவறாக்கியது. 1938ம் ஆண்டு கியுலிக் வெடிப்பு நிகழ்ந்த மையப்பகுதியைச் சுற்றி வான்வழிப் புகைப்பட ஆய்வொன்றை மேற்கொண்டார். எனினும் இவ்வாய்வில் எடுக்கப்பட்ட புகைப்படங்களின் 1500 படலமறை கள் அபாயகரம் நிறைந்த செலுலாயிடு அழிப்பு நடவடிக்கை காரணமாக 1975ல் அப்போதிருந்த ருஷ்ய அறிவியல் கல்விக்கழக கனிம அருங்காட்சியத்தின் விண்கல் பிரிவின் தலைவர் யெவ்கேனி கிரினோவின் உத்தரவினால் அழிக்கப்பட்டது.மேலதிக ஆராய்ச்சிகளுக்காக அப்புகைப்படங்கள் உருசியாவின் டொம்ஸ்க் நகருக்கு கொண்டு செல்லப்பட்டது.
1950, 1960களில் அவ்விடத்துக்கு அனுப்பபட்ட ஆராய்ச்சியாளர்கள் அப்பகுதி மண்ணை சலித்துப் பார்த்தனர். அம்மண்ணில் சிலிக்கேட் மற்றும் மக்னடைட் துணிக்கைகள் கலந்திருந்ததை கண்டுபிடித்தனர். அத்துணிக்கைகளை இரசாயன பகுப்பாய்வு செய்த போது அதில் விண்வீழ்கற்களில் காணப்படக்கூடியதைப் போல அதிகூடிய விகிதாசாரத்தில் இரும்பு சார்பான நிக்கல் கலந்திருந்தமை கண்டுபிடிக்கப்பட்டது அத்துணிக்கைகள் பூமிக்கு வெளியிலிருந்து வந்திருக்கலாம் என்ற முடிவுக்கு வழிகோலியது. மேலும் அப்பகுதியை அண்மித்த இடங்களிலிருந்து எடுக்கப்பட்ட உலோகங்களில் அசாதரண விகிததில் வேறு கனிமங்களும் கலந்திருந்தன.
புவியியற்பியல் கருதுகோள்கள்
கிட்டத்தட்ட அனைத்து விஞ்ஞானிகளும் இவ்வெடிப்புக்கு காரணம் விண்கல் தாக்கம் என்று ஏற்றுக் கொண்டாலும் சில எதிர் கருதுகோள்களும் முன்வைக்கப்படுகின்றன;வானியற்பியலாளர் வுல்ஃப்கேங் குண் இவ்வெடிப்புக்கு புவியோட்டிற்குள் இருந்த பத்து மில்லியன் தொன் அளவிலான இயற்கை வாயுவின் வெடிப்பே காரணம் என்கிறார். புவியோட்டிற்குள்ளிருந்த பாரியளவு இயற்கை வாயு புவிமேற்பரப்பில் வெளிப்பட்டு தீப்பற்றி வெடித்திருக்கலாம் என்பது அவர் கருத்து.
இதே போன்ற நிகழ்வுகள்
1930லும் இந்நிகழ்வை ஒத்த நிகழ்வொன்று பிரஸீலில் குருசா நதியின் மேல் நிகழ்ந்தது.விண்கல் தாக்கமே காரணம் என்று குறிப்பிடப்பட்டாலும் தெளிவான ஆதாரங்கள் எவையும் கிடைக்கவில்லை.
குறிப்புகள்
பகுப்பு:கிராஸ்னயார்ஸ்க் பிரதேச நிலவியல் பகுப்பு:சைபீரியாவின் வரலாறு பகுப்பு:கிராஸ்னயார்ஸ்க் பிரதேசம் பகுப்பு:1908 நிகழ்வுகள்
ஜான் ஸ்டைத் பெம்பர்டென்
ஜான் ஸ்டைத் பெம்பர்டென் (சூலை 8, 1831 - ஆக்சுடு 1888) என்பவர் அமெரிக்க மருந்தியலாளர் ஆவார். கொக்கக் கோலா என்னும் குளிர் பானத்தை முதன் முதலாகச் செய்தவர் ஆவார். பெம்பர்டென் இறப்பதற்கு முன் கொக்கக் கோலா தயாரிக்கும் உரிமையை விற்றுவிட்டார்.
பிறப்பும் படிப்பும்
சியார்சியாவில் பிறந்த பெம்பர்டென் ரோமிலும் சியார்சியாவிலும் வளர்ந்தார். சியார்சியாவில் உள்ள ரீபாம் மருத்துவக் கல்லூரியில் சேர்ந்து படித்தார். வேதியலை அவர் விரும்பியிருந்தாலும் மருந்தியலைப் படித்துப் பட்டம் பெற்றார். மருந்துகள் தயாரிக்கும் உரிமத்தைப் பெற்றார். அமெரிக்காவில் சிவில் போர் நடந்தபோது அமெரிக்கப் படையில் சேர்ந்தார். மார்பில் அடிபட்டுக் காயமுற்றார். வலியைப் பொறுத்துக் கொள்ள முடியாமல் வலி போக்கும் மருந்துகளைச் சாப்பிடத் தொடங்கி, அதற்கு அடிமை ஆனார்.
மேற்கோள்
பகுப்பு:அமெரிக்கர்கள் பகுப்பு:1831 பிறப்புகள் பகுப்பு:1888 இறப்புகள்